**Н А Р О Д Н О** **Ч И Т А Л И Щ Е „ПЛАМЪК 1984”**

**ж. к. „Люлин”, бл.712, вх.В, ет.1, тел. 028261404, GSM 0885397190**

**OTЧET ЗА 2020 година**

**МЕСЕЦ ЯНУАРИ**

Новогодишен концерт с участието на Детска вокална група „Пламъче”, с художествен ръководител – Пламена Златева.

Музикална лектория с деца от школите в читалището, по повод 160 години от рождението на композитора Емануил Манолов, /19.01.1860 г./.

Две участия на библиотекаря Десислава Георгиева в премиери на книги, съвместно с Културен център „Люлин”.

Oткриване изложба на детски рисунки на тема – „Бяла зима”.

Концерт на деца от Музикалната школа с творби на В. А. Моцарт, по случай годишнина /27.01.1756 г./ от рождението му, (по традиция се провежда всяка година през месец януари).

**МЕСЕЦ ФЕВРУАРИ**

Музикална лектория: Музиката на класиците: Хайдн, Моцарт и Бетховен, с лектор от Музикална академия „Панчо Владигеров”.

Откриване изложба на художника ни Ирина Робева-Терзиева.

„Памет за Васил Левски” : Рецитал на деца – читатели на библиотеката и библиотекаря Десислава Георгиева, посветен на Апостола на свободата, по повод годишнината от смъртта му.

18.02. – Организирано посещение с ученици от школите на паметника на Васил Левски – поднасяне на цветя.

**МЕСЕЦ МАРТ**

Детско утро с Баба Марта.

Откриване на тематична изложба на деца от Школата по изобразително изкуство, по случай 3-ти март – Националния празник и отбелязване на 142 години от Освобождението на България.

Tържествен концерт на деца от Музикалната школа, по повод 3-ти март.

Участие на библиотекаря Десислава Георгиева с нейни стихотворения в Концерт „От век на век”, организиран от Столична община – Район „Красна поляна” и Народно читалище „Искра-1964”, по случай Националния празник в Български Културен Център.

Участие на библиотекаря Десислава Георгиева със стихотворения и авторски песни в Литературен салон „Красно село” на Тема: „Силата на женското перо”, съвместно с поетесите Петя Йотова, Павлина Йосева, Валерия Иванова и композиторката Надежда Цанкова.

Детски празник с майките с литературно-музикална програма. Поднасяне на подаръци, ръчно изработени от децата.

**МЕСЕЦ СЕПТЕМВРИ**

Тържествен концерт по повод откриване на новата учебна година с участници – съставите при читалището.

Читалище „Пламък 1984” организира изложба на художничката си – Ирина Робева-Терзиева.

**МЕСЕЦ НОЕМВРИ**

Концерт на откритата сцена, по случай Деня на народните будители /1-ви ноември/.

Участие на библиотекаря Десислава Георгиева с авторски песни в Премиерата на „Моята любов” – третата стихосбирка на поета Валентин Миленов в Kултурен център „Люлин”.

Литературна беседа с читатели на библиотеката, по случай 140 години от рождението на писателя Йордан Йовков, /9.11.1880 г./.

**МЕСЕЦ ДЕКЕМВРИ**

Изложба на деца от Школата по изобразително изкуство.

Откриване на Коледна изложба на художници-професионалисти: живопис, иконопис, дърворезба.

Продукция по китара, преподавател: Юлия Парашкевова.

Продукция по пиано, преподавател: Мина Николова.

Детски театър – с участие на децата от Английската школа, с преподавател: Лазар Драйчев.

Коледен празник за децата с „Дядо Коледа”.

Забележка: През 2020 г. поради епидемията от Covid 19, по-голяма част от предвидените в плана обществени събития се наложи да отпаднат.